Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Esaya 35:1-10
35 Amatololo ne mpanga yauma fikasekelela,+ kabili iciswebebe cikasansamuka no kubalula nga maluba ya ntongola.+2 Cine cine cikabalula,+ kabili cikesulamo ukusekelela no kwaula utupundu.+ Ubucindami bwa kwa Lebanone bukapeelwa kuli cena,+ pamo no bucindami bwa Karmele+ no bwa Sharone.+ Kukaba abakamona ubukata bwa kwa Yehova,+ no bucindami bwa kwa Lesa wesu.+3 Kosheni amaboko ayanaka, kabili kosheni amakufi ayaletutuma.+4 Soseni ku basakamikwe mu mitima+ amuti: “Koseni.+ Mwitiina.+ Moneni! Lesa wenu akesa ne cilandushi,+ Lesa akesa no kulandula.+ Akesa no kumupususha.”+5 Pali iyo nshita amenso ya mpofu yakamona,+ na matwi ya bankomamatwi yakakomonwa.+6 Pali iyo nshita uwalemana amolu akacilauka nge nsebula,+ kabili ululimi lwa kwa cibulu lukaula akapundu.+ Pantu mu matololo mukafukauka amenshi, ne mimana ikalapita mu fiswebebe.7 Kabili impanga iyaumisha ikaba nge cishiba, ne mpanga iyauma ikaba ngo tumfukumfuku twa menshi.+ Umwikala bamumbwe,+ e kutila, umo batuushisha, mukaba icani iciteku na matete na macinda.+8 Kabili kulya kukaba umusebo,+ kukaba inshila; iketwa Inshila ya Mushilo.+ Uwakowela takapitemo.+ Kabili ikaba ya wasuminishiwa ukwendamo, na bawelewele tabakendaukemo.9 Tamwakabe inkalamo nakalya, ne fiswango tafyakapitemo.+ Tashakasangwemo,+ kabili abalubulwa bakendamo.+10 Kabili abalubulwa na Yehova bakabwela+ no kwisa ku Sione no tupundu;+ kabili ukusekelela kukaba pa mitwe yabo umuyayaya.+ Bakala-anga no kusekelela, kabili ubulanda no kuteta fikafulumukamo.+
bem_Latn bem_Latn bem_Latn bem_Latn